พวกเรายังไม่ทันได้กล่าวคำบอกลา ฉันไม่นับว่ามันคือการจากลาหรอก
เราอยู่ท่ามกลางสงคราม มันคือสงครามที่ต่อเนื่องจากครั้งที่แล้ว
เหล่าทวยเทพได้ล่อลวงเราด้วยสมบัติล้ำค่าทั้งเจ็ดของพวกเขา เส้นทางสู่ความเป็นเทพ
ไฟจากเถ้ากระดูกยังคงระอุอยู่ใต้พื้นโลก นั้นคือคำเตือนสำหรับผู้ที่บังอาจล่วงเกิน
"บัลลังก์เบื้องบนนั้น ไม่มีที่ว่างสำหรับเจ้า"
แต่ผู้ที่ล่วงเกินไม่ได้หยุดเพียงเท่านี้
หายนะครั้งนี้ไม่มีใครรอดพ้นไปได้
ดูให้ดี
มังกรพันปีที่คอยปกปักรักษาเมืองแห่งอิสรภาพ เกิดความสงสัยต่ออิสรภาพขึ้นมา
อิสระที่ถูกเทพแห่ง "อิสรภาพ" ออกคำสั่ง ยังจะเรียกว่าอิสระภาพไหม?
เทพแห่ง "พันธสัญญา" ถูกฆาตกรรม ท่ามกลางสายตามากมายของผู้คน
แต่สุดท้าย เขาจะสร้างสัญญาเพื่อยกเลิกทุกพันธสัญญา
ในประเทศปิดอันนิรันดร์ของ Bakufu โชกุนผู้มีชีวิตอมตะ
แต่การที่เทพของพวกเขาไล่ตามความ "นิรันดร์" สิ่งที่ผู้คนทั่วไปเห็นคืออะไรกันล่ะ?
เทพแห่ง "สติปัญญา" ที่มีสติปัญญาเป็นศัตรูเสียเอง ปัญญาคือเหยื่อที่ฉาบฉวยบนผิวน้ำแห่งความเขลา
ในเมืองแห่งวิชาการความรู้ เกิดการแบ่งชนชั้นของคนเขลา แต่เทพแห่งสติปัญญาก็ยังละเลยไม่สนใจ
เทพแห่ง "ความยุติธรรม" ผู้มีชีวิตอยู่ในความวุ่นวายแห่งการตัดสิน และโหยหาการพิพากษ์เทพตนอื่น
แต่ถึงเป็นเธอก็เข้าใจดีว่าไม่ควรเป็นศัตรูกับ "กฎแห่งสวรรค์"
กฎแห่งสงครามฝังอยู่ในทุกสิ่งมีชีวิต ผู้แพ้จะเป็นเพียงเถ้าถ่านของไฟแห่งสงคราม ผู้ชนะจะลุกโชติช่วง
เทพแห่ง "สงคราม" บอกกล่าวความลับนี้กับนักเดินทาง เพราะเธอมีเหตุผลที่จะทำเช่นนี้
เธอคือเทพที่มนุษย์ไม่มีวันรัก และเธอคือเทพที่ไม่มีวันรักมนุษย์
แต่เหตุผลที่ผู้คนติดตามเธอ เพราะเชื่อว่าสักวันเธอจะยกธงต่อต้าน "กฎแห่งสวรรค์"
ความเป็นนิรันดร์ที่ไม่จบสิ้นนี้ ผู้คนมีชีวิตอย่างสุขสบายโดยไร้ซึ่งความฝัน
แต่ในมุมที่สายตาของเทพไม่อาจมองเห็นได้นั้น ยังมีคนที่อยากสร้างฝันอยู่
มนุษย์มีความแข็งแกร่งของตัวเอง พวกเราไม่ใช่เศษซากที่เหลือจากการคัดกรอง (ผู้ถูกเลือกจากเทพ)
เราจะต่อต้านโลกนี้ ด้วยพลังจากโลกภายนอก
บัดนี้ ผู้ข้ามผ่านฟ้าดิน
การเดินทางของคุณจบสิ้นแล้ว แต่ก็ไม่อาจข้ามผ่านประตูบานสุดท้าย
หากคุณเข้าใจจุดหมายของการเดินทาง ก็ก้าวมาด้านหน้า
เอาชนะและสั่งให้ฉันหลบทาง แสดงให้เห็นว่าคุณเหมาะสมที่จะช่วยเธอมากกว่าฉัน
จากนั้น จงสานด้ายแห่งโชคชะตาขึ้นมาใหม่ด้วยตัวเอง
ความทรงจำของฉันจางหายไปมากแล้ว แต่ฉันยังคงจำได้เสมอว่า เธอก็ชอบดอกไม้พวกนี้เช่นกัน